Асацыяцыі. У маёй працы вельмі важна знасці нейкія нестандартныя асацыяцыі да гасцей, нейкія новыя нечаканыя нюансы. Натуральна, усе бізнэсоўцы асацыююцца з бізнэсам, але мала хто ведае, што чалавек яшчэ будуе дом мары, гадуе дзяцей, што ён перажыў развод… Бліц-апытанні, якія мы ладзім напрыканцы перадачы, часам раскрываюць людзей абсалютна нечаканым чынам. Тая ж Ніка Сандрас, якая так шмат пісала пра розныя гісторыі з мужчынамі ў фэйсбуку, сказала, што для яе каштоўнасцю з’яўляецца вернасць. А Віктар Малышчыц, які здымае зорнае неба, на пытанне, што для яго першаснае: сям’я ці неба, абраў першае. Аказваецца, для яго зямля істотнейшая за неба. Усе думаюць, што ён у першую чаргу фатограф, а ён – тата, для яго гэта самае важнае. Хутка будзе перадача з Аляксандрам Саладухам. Ён у выніку нашых шчырых размоў стаў мне больш сімпатычным… Мы шукаем тую асацыяцыю, якая характарызуе чалавека, паказвае яго такім, якім ён ёсць, а не такім, якім яго бачаць іншыя людзі. Часам гэтая асацыяцыі падаецца насуперак - і тады наадварот герой, адмаўляючы яе, сваімі словамі і ўчынкамі, пераўтвараеца на вачах і паўстае сапраўдным, ракрываецца.